সি. কে. নন্দন

সি. কে. নন্দন (; জন্ম: ১৪ অক্টোবর, ১৯৬৩) দিল্লিতে জন্মগ্রহণকারী ভারতের সাবেক ক্রিকেটার। বর্তমানে তিনি ক্রিকেট আম্পায়ারের দায়িত্ব পালন করছেন। ১৯৯৯ সালে আম্পায়ার হিসেবে তার অভিষেক ঘটে। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করেছেন। ১৯৮৩ থেকে ১৯৮৮ সময়কালে দলের পক্ষে তিনটি খেলায় অংশ নিয়েছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন।

 প্রারম্ভিক জীবন 
প্রথম-শ্রেণীর ক্রিকেটে অভিষেকের পূর্বে কর্ণাটকের বিদ্যালয় ও অনূর্ধ্ব-২২ দলে খেলেছেন। এছাড়াও বেঙ্গালুরু বিশ্ববিদ্যালয়ের পক্ষে আন্তঃবিশ্ববিদ্যালয়ের খেলায় অংশ নেন।Miscellaneous matches played by CK Nandan – CricketArchive. Retrieved 25 May 2015. ডিসেম্বর, ১৯৮৩ সালে রঞ্জি ট্রফিতে হায়দ্রাবাদের বিপক্ষে খেলার পর দল থেকে বাদ পড়েন।First-class matches played by CK Nandan – CricketArchive. Retrieved 25 May 2015. অভিষেকে তিনি ব্যাটসম্যান হিসেবে খেলেন ও সদানন্দ বিশ্বনাথ উইকেট-রক্ষণের দায়িত্বে ছিলেন।Hyderabad v Karnataka, Ranji Trophy 1983/84 (South Zone) – CricketArchive. Retrieved 25 May 2015. ১৯৮৪-৮৫ মৌসুমে রঞ্জি ট্রফি'র সেমি-ফাইনালে দিল্লির বিপক্ষে খেলেন। ঐ খেলায় কর্ণাটকের প্রথম পছন্দের উইকেট-রক্ষকদ্বয় সদানন্দ বিশ্বনাথ ও সৈয়দ কিরমানী অনুপস্থিত ছিলেন। দিল্লির একমাত্র ইনিংসে নন্দন তিন ক্যাচ ও এক স্ট্যাম্পিংস মোট চারটি আউটের সাথে নিজেকে জড়িয়ে রাখেন।Karnataka v Delhi, Ranji Trophy 1984/85 (Semi-Final) – CricketArchive. Retrieved 25 May 2015.

 আম্পায়ার 
১৯৯৯-২০০০ মৌসুমে রঞ্জি ট্রফিতে আম্পায়ার হিসেবে অভিষেক ঘটে তার। হরিয়ানা-জম্মু ও কাশ্মিরের মধ্যকার দু'টি খেলা পরিচালনা করেন তিনি।CK Nandan as umpire in first-class matches – CricketArchive. Retrieved 25 May 2015.CK Nandan as umpire in List A matches – CricketArchive. Retrieved 25 May 2015. এরপর থেকেই রঞ্জি ট্রফি, ইন্ডিয়ান প্রিমিয়ার লিগের খেলাসহ ভারতের বিভিন্ন ঘরোয়া প্রতিযোগিতায় আম্পায়ারের দায়িত্ব পালন করছেন। ডিসেম্বর, ২০০৩ সালে মহিলাদের ওডিআইয়ে ভারত-নিউজিল্যান্ডের মধ্যকার খেলায় আম্পায়ারের দায়িত্বে ছিলেন যা অদ্যাবধি তার একমাত্র আন্তর্জাতিক হিসেবে রয়েছে।CK Nandan as umpire in women's ODI matches – CricketArchive. Retrieved 25 May 2015. ২০১১-১২ মৌসুমের শুরুতে সফরকারী ওয়েস্ট ইন্ডিজ ভারত সফরে আসলে ওডিআই সিরিজে নন্দন মাঝে-মধ্যেই সংরক্ষিত আম্পায়ারের দায়িত্ব পালন করতেন।CK Nandan as reserve umpire in ODI matches – CricketArchive. Retrieved 25 May 2015. এরপর ২০১২-১৩ মৌসুমে সফরকারী ইংল্যান্ডের মধ্যকার টেস্ট সিরিজেও একই দায়িত্বে ছিলেন।CK Nandan as reserve umpire in Test matches – CricketArchive. Retrieved 25 May 2015. ২০১৪ সালে বাংলাদেশে অনুষ্ঠিত এশিয়া কাপে চূড়ান্ত খেলাসহ চারটি খেলায় তৃতীয় আম্পায়ার ছিলেন।CK Nandan as TV umpire in ODI matches – CricketArchive. Retrieved 25 May 2015. ৫ অক্টোবর, ২০১৫ তারিখে ভারত-দক্ষিণ আফ্রিকার মধ্যকার টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে তিনি তার প্রথম খেলা পরিচালনা করেন।

 তথ্যসূত্র 

 আরও দেখুন 
 বুদ্ধি প্রধান
 ২০১৬ আইসিসি মহিলা বিশ্ব টুয়েন্টি২০
 আম্পায়ার ও রেফারিদের আন্তর্জাতিক তালিকা

 বহিঃসংযোগ 
CK Nandan at Cricket Archive
CK Nandan at ESPNcricinfo

বিষয়শ্রেণী:ভারতীয় ক্রিকেটার
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় উইকেট-রক্ষক
বিষয়শ্রেণী:কর্ণাটকের ক্রিকেটার
বিষয়শ্রেণী:ভারতীয় ক্রিকেট আম্পায়ার
বিষয়শ্রেণী:ভারতীয় টি২০ আই ক্রিকেট আম্পায়ার
বিষয়শ্রেণী:দিল্লি থেকে আগত ক্রিকেটার
বিষয়শ্রেণী:ব্যাঙ্গালোর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় ওডিআই ক্রিকেট আম্পায়ার
বিষয়শ্রেণী:উইকেট-রক্ষক